Mo kirke (Modalen)

Mo kirke er en langkirke fra 1883 i Modalen kommune. Historie Den første kirken på Mo ble sannsynligvis bygd på siste halvdel av 1100-tallet, men er ikke nevnt i skriftlige kilder før i 1360. Dette var en stavkirke og den ble utvidet med et kor i 1550. I 1593 ble det så bygd en ny kirke med plass til omtrent 130 mennesker. Denne kirken ble så revet da dagens kirke ble bygd i 1883. Kirken ble restaurert i 1976–77. Veggene ble nedlutet og den fikk diverse nytt inventar og den gamle altertavlen fra 1612 ble restaurert og plassert på en sidevegg i koret. Kirken fikk og et nytt orgel fra Norsk Orgel- og Harmoniumfabrikk i Snertingdal. Kirken fikk nye benker i 1990. I monter i kirken er det utstilt gjenstander fra den gamle kirken. Adkomst til stedet er via fylkesvei 346 og fylkesvei 569. Referanser Litteratur Olav Farestveit, Åsmund Farestveit (1983). Kyrkje og kristenliv i Modalen og Eksingedalen. Hundreårsminne for Mo kyrkje og Eksingedalen kyrkje 1883–1983. Modalen. ISBN 82-7101-105-7. Hans-Emil Lidén og Vidar Trædal (2003). Norges kirker. Hordaland, bind III. NIKU/Gyldendal. s. 90–98. ISBN 82-05-31138-2. Mo kyrkje. 125 år, 1883-2008, Mo sokneråd, 2008. Eksterne lenker (no) «Mo kirke (Modalen)». Kirkesøk. Den norske kirke. (no) «Mo kirke (Modalen)». Kulturminnesøk. Riksantikvaren – Direktoratet for kulturminneforvaltning. Vaksdal historielag